stanford-oval/wikipedia huggingface dataset:
טראוויס מוטיאבה
קריירה בינלאומית

ב-9 בדצמבר 2021 ערך מוטיאבה את הופעת הבכורה שלו בנבחרת אוגנדה, בניצחון 2-0 על נבחרת טנזניה במשחק ידידות.
תארים

גביע הקונפדרציה האפריקאי (1): 2023/2024
הערות שוליים

↑  PML DAILY EDITOR | PML Daily Editorial, Villa sign youngster Mutyaba - PML Daily, ‏2021-08-23 (באנגלית אמריקאית)
↑  David Isabirye, Travis Mutyaba: Uganda Cubs play-maker signs for Sports Club Villa, Kawowo Sports, ‏2021-08-23 (באנגלית אמריקאית)
↑  Mutyaba Joins Girondins de Bordeaux in France, ChimpReports, ‏2024-10-01 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טראוויס מוטיאבה".
רבי אבא בר פפא

רבי אבא בר פפא היה אמורא בבלי, ואחר כך ארץ ישראלי, בדור השלישי.
ביוגרפיה

רבי אבא היה חברו של רבי זירא, הוא עלה לפניו לארץ ישראל ונשלח על ידו לרבי יעקב בר אידי שישב בצור כדי לברר אצלו שמועה בהלכה. הוא הספיק לעלות לארץ ישראל עוד בחייו של רבי יוחנן וללמוד בבית מדרשו.
האמוראים היחידים שמוסרים בשמו מימרות הם רבי פנחס (בהלכה) ורבי פנחס בר חמא (באגדה).
הרב יעקב צבי יאליש הציע לזהותו עם אבא מר בנו של רב פפא, אולם הרב אהרן הימן דחה את ההשערה מכיוון שאבא מר בנו של רב פפא חי בדור השישי, הרבה יותר מאוחר מתקופת רבי זירא, ובדורו ישיבות ארץ ישראל כבר נחרבו והמרכז התורני היחיד היה בבבל. השערה אחרת היא שאביו היה רב פפא סבא תלמידו של רב.
מדבריו

ידועה דרשתו: ”לא נענש יהושע אלא בשביל שביטל את ישראל לילה אחת מפריה ורביה”.
במסכת בבא קמא הביא שלושה דברים בשם אמוראים אחרים:
”מתריעין על החיכוך בשבת” - היתר לחלל את השבת כדי למנוע מגפת שחין
”ודלת הננעלת לא במהרה תפתח” - קשה לשנות את מזלו הרע של אדם שננעלו בפניו דלתות ההצלחה
”והלוקח בית בארץ ישראל - כותבין עליו אונו אפילו בשבת” - היתר איסור אמירה לנוכרי מפני מצוות יישוב ארץ ישראל
מימרות נוספות משלו מובאות בתלמוד הבבלי והירושלמי ובמדרשים, אך בחלק מן המקרים לא ברור אם מדובר בו או באמוראים אחרים[דרוש מקור: למשל?].
לקריאה נוספת

שלום (בן יחזקאל) אלבק, ר' אבא בר פפא, משפחות סופרים, ורשא תרס"ג, עמ' 95–96, באתר אוצר החכמה (צפייה חופשית – מותנית ברישום)
הרב אהרן הימן, "ר' אבא בר פפא", תולדות תנאים ואמוראים, לונדון, תר"ע, באתר ויקיטקסט
יחיאל מיכל גוטמן ודוד יוסף בורנשטיין, "אַבָּא בַּר פַּפָּא", אשכול - אנציקלופדיה ישראלית, כרך א', בעריכת יעקב קלצקין, הוצאת אשכול, ברלין-ירושלים 1929, עמ' 43, באתר אוצר החכמה (צפייה חופשית – מותנית ברישום)
מרדכי מרגליות (עורך), "ר' אבא בר פפא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 6
מיטל נסים

| --- | --- |
אין תמונה חופשית
 לידה:  24 ביוני 1983 (בת 41) קריית מוצקין, ישראל 
 מדינה:  ישראל 
 מקום לימודים:  אוניברסיטת חיפה
 שפות היצירה:  עברית 
 פרסים והוקרה:  פרס אביב לשירה  פרס היצירה לסופרים עבריים ע"ש לוי אשכול
 
מיטל נסים (נולדה ב-24 ביוני 1983) היא משוררת ישראלית.
ביוגרפיה

נולדה וגדלה בקריית מוצקין. למדה ספרות ופסיכולוגיה באוניברסיטת חיפה.
את ספר שיריה הראשון "פרובינציאלית" הוציאה בשנת 2012. בשנת 2016 הוציאה לאור את ספרה השני "מורה עובדת קבלן". הספר יצא על רקע העסקתה כמורה בתנאים של מורת קבלן. ספרה השלישי "לא אבודה בקריון" יצא לאור בשנת 2020, ובמרכזו, מרכז הקניות "הקריון", המצוי בקריות.
בשנת 2018 זכתה בפרס אביב לשירה, הניתן במסגרת פסטיבל המשוררים במטולה.
בשנת 2023 השתתפה באירוע לכבודה ולציון שבוע הספר.
נסים משמשת מורה לספרות בבית ספר תיכון. היא דוקטורנטית לספרות ומלמדת בחוג לספרות, דרמה ומבע יצירתי במכללת אורנים.
נסים נשואה ואם לשלושה ילדים. מתגוררת בקריית מוצקין.
ספריה

פרובינציאלית (הוצאת פרדס, 2012)
מורה עובדת קבלן (הוצאת פרדס, 2016)
לא אבודה בקריון (הוצאת עם עובד, 2020)
הערות שוליים

↑  נסים מיטל, באתר הוצאת עם עובד
↑  מיכל רוזן, ‏"לאן נלך עם הרעב", באתר דבר העובדים בארץ ישראל, 2 בספטמבר 2016
↑  ספר חדש למשוררת מהקריות מיטל ניסים: 'לא אבודה בקריון', באתר mynet‏ קריות, 16 בינואר 2020
↑   אילן ברקוביץ', מיטל נסים עולה לשחק במגרש של הגדולים, באתר הארץ, 24 במרץ 2020
| --- | --- |
בקרת זהויות :  NLI: 987007576540905171  BnF: cb16725721q (data)  ISNI: 0000 0004 1844 7556  LCCN: no2013089767  VIAF: 305205456   WorldCat (עם VIAF): 305205456
אלכסיס גוטיירס

אלכסיס הסאל גוטיירס טורס (בספרדית: Alexis Hazael Gutiérrez Torres; נולד ב-26 בפברואר 2000 בלאון שבמקסיקו) הוא כדורגלן מקסיקני המשחק בעמדת הקשר ההתקפי בקבוצ קרוס אסול מליגת העל המקסיקנית ובנבחרת מקסיקו.
קריירת מועדונים

גוטיירס גדל במחלקת הנוער של גוודלחרה, ובשנת 2019 הצטרף למחלקת הנוער של קרוס אסול. בשנת 2019 החל לשחק בקבוצה הבוגרת של המועדון במסגרת ליגת העל המקסיקנית. בשנת 2022 הושאל לטפאטיו, קבוצת המילואים של גוודלחרה.
קריירה בינלאומית

ב-19 בנובמבר ערך גוטיירס את הופעת הבכורה שלו בנבחרת מקסיקו, בניצחון 0–4 על נבחרת הונדורס במסגרת ליגת האומות של CONCACAF לעונת 2024/2025.
תארים

אליפות מקסיקו (1): 2020/2021 קלאוסורה
הגביע המקסיקני (1): 2018/2019
הערות שוליים

↑  LIGA MX - Página Oficial de la Liga Mexicana del Fútbol Profesional, ligamx.net
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסיס גוטיירס".
גדעון אוברזון

| --- | --- |

אוברזון ודוגמנית, 1978
 לידה:  1943 (בן 81 בערך) איטליה 
 תאריך עלייה:  1949
 תחום יצירה:  מעצב אופנה
 gideon-oberson.com
 
שמלה בעיצובו של אוברזון משנות השישים
גדעון אוברזון (נולד ב-1943) הוא מעצב אופנה ישראלי.
ביוגרפיה

אוברזון נולד באיטליה. בסוף מלחמת העולם השנייה עבר ליוגוסלביה, ובגיל 6 עלה עם הוריו לישראל וגדל בתל אביב.
למד לרקוד בלט וכבר בגיל צעיר התעניין באופנה. הוא נסע לפריז ללמוד בלט אך עבר ללמוד עיצוב אופנה בבית הספר של איגוד האופנה העילית בפריז. כשחזר לארץ פתח
בשנת 1968  את הסטודיו לאופנה, "הבית העגול". הוא הביא לארץ סגנון עיצוב מודרני, שונה לחלוטין מהסגנון התנכ"י והחלוצי הצנוע ששלט עד אז בתחום האופנה בארץ. לאחר ביקור של אשת נשיא חוף השנהב בסטודיו שלו, זכה לפרסום בעיתונות. באותה שנה עיצב את התלבושות לסרט "איריס".
בשנת 1987 זכה קמפיין פרסום רחב היקף של אוברזון, בו מופיעה הדוגמנית פזית כהן, בתנוחה פרובוקטיבית בבגד ים להדים רבים בישראל. כתוצאה מהקמפיין פעלו חברי כנסת דתיים להעברת חוק האוסר לפרסם גוף אדם בבגד-ים על גבי שלטי חוצות. אוברזון איבד את מקום עבודתו כמעצב במפעל "שטיחי כרמל", שהיה בבעלות חבר הכנסת החרדי אברהם שפירא, מפני שסירב לוותר על הקמפיין.
גדעון אוברזון נחשב לאחד משני המותגים היוקרתיים בישראל בתחום בגדי הים.
בין השנים 2002 ל-2009 היה המעצב הראשי של גוטקס ועיצב בין היתר את השמלות למתמודדות בתחרות מלכת היופי.
אוברזון נהג לעבוד עם אשתו ועם בתם קארן. בת נוספת של אוברזון היא האדריכלית דנה אוברזון.
בדצמבר 2018 סגר אוברזון את בית האופנה הנקרא על שמו ואת החנות בתל אביב..
הערות שוליים

↑  פסק זמן עם, באתר Time Out תל אביב
↑  Aviv Weinberger, אחרי ההודעה על פרישה: גדעון אוברזון חוזר לרגע האופנה הכי סקסי בישראל, באתר גדעון אוברזון פורש וסוגר את המותג: "הפרישה שלי תהייה בקול תרועה", ‏2018-12-25
↑   שירה פור, מעצב האופנה גדעון אוברזון פורש לאחר 56 שנות פעילות, באתר הארץ, 24 בדצמבר 2018
| --- | --- |
בקרת זהויות :  NLI: 987007416213205171  VIAF: 3572156223617205400001   WorldCat (עם VIAF): 3572156223617205400001 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
תורת הנסתר

ערך זה עוסק בתורת הנסתר במובנה הכללי. אם התכוונתם לתורת הנסתר היהודית, ראו .
תורת הנסתר או אוֹקוּלְטִיזְם (לעיתים חכמת הנסתר או ח"ן; מוכר בביטוי "יודעי ח"ן"; בלטינית: occultus) הוא שם שבו משתמשים מיסטיקנים לתיאור פרסומים ופרקטיקות המכוונים לגלות אמת חבויה, הנמצאת מעבר להיבטים הגלויים.[דרוש מקור] בפרט, הכוונה למציאות "על טבעית" שאינה נתפסת בחושים הרגילים, אינה נאמדת באמצעות כלים רציונליים או שיטות מדעיות.
תחומים של תורת הנסתר כוללים למשל כישוף, חוש שישי, אסטרולוגיה, ספיריטואליזם, מיסטיציזם, נומרולוגיה, חזיונות חלום ועוד.
בראשי תיבות נקראת ח"ן (חכמת הנסתר), בעיקר בצירוף הכבול "יודעי ח"ן". בהשאלה משמש הביטוי "יודעי ח"ן" לתיאור קבוצת אנשים המחזיקים בקודים המובנים רק להם. מקור הביטוי ממגילת קהלת ט, יא: "שַׁבְתִּי וְרָאֹה תַחַת-הַשֶּׁמֶשׁ, כִּי לֹא לַקַּלִּים הַמֵּרוֹץ וְלֹא לַגִּבּוֹרִים הַמִּלְחָמָה וְגַם לֹא לַחֲכָמִים לֶחֶם וְגַם לֹא לַנְּבֹנִים עֹשֶׁר, וְגַם לֹא לַיֹּדְעִים, חֵן".
עיסוק או עניין בתורת הנסתר אינו מחייב בהכרח אמונה בכוחות "על טבעיים". ספרים רבים מסוגת הפנטזיה, למשל, עוסקים בכישוף או בנסתר; אך מרבית הסופרים לא מאמינים שאלו דברים הקיימים בעולם המציאותי.
תורת הנסתר ביהדות

לפי הדעות הרווחות כיום ביהדות המסורתית, נחלקת התורה לשניים:
החלק החיצוני שבתורה, הגלוי לעין הלומד, שנלמד מן התנ"ך והתורה שבעל-פה שהועלתה על הכתב החל מימי חז"ל וכוללת את התלמוד, את השולחן ערוך ומפרשיו, משנה תורה לרמב"ם ומפרשיו, ספרות השו"ת ועוד.
החלק הפנימי של התורה, הוא תורת הנסתר. זו כוללת את תורת הקבלה, המבוססת בעיקר על ספר הזוהר, ואת תורת החסידות (חכמת הנסתר מכונה בחסידות "פנימיות התורה").
על תורת הנסתר היה משך תקופה ארוכה אסור הלימוד לכל מי שלא מילא כרסו בש"ס ובפוסקים ושלא עבר את גיל ארבעים. בזמן האר"י נשתנה מצב זה, כשזה הכריז ש"מצווה לגלות זאת החכמה" ותלמידיו השונים החלו להפיץ את תורת הקבלה. כמו כן, לאחר התפשטות תנועת החסידות, נתרחב הלימוד בתורת הנסתר, בעיקר על ידי לימוד תורת החסידות. בקרב יהודי ליטא, וכן בקרב המתנגדים לתורת החסידות, האיסור על הלימוד בתורת הנסתר עדיין עומד בתוקפו. בתנועת החסידות (בעיקר בחסידות חב"ד) מודגש ההתר ללמוד קבלה, אך רק במסגרת לימודי החסידות השונים וכחלק מהם.
יצוין עם זאת שקיומה של תורת נסתר ביהדות מקובלת על כל הזרמים, אך לא כל חכמי ישראל מסכימים שתורת הקבלה היא אכן תורת הנסתר של היהדות. למעשה מאז חתימת התלמוד ועד לראשית הקבלה באירופה כל חכמי ישראל לא הזכירו דבר וחצי דבר מכל מה שהקבלה מתיימרת לטעון שזו תורת הסוד של היהדות. חכמי ישראל מבבל ארץ ישראל תימן וארצות המזרח מאז חתימת התלמוד, כגון זרמים הנאמנים לדרכם של רב סעדיה גאון, והרמב"ם, כופרים בעצם קיומה של מה שהקבלה טוענת לקיומו, ולטענתם הסוד של התורה הוא שונה בתכלית וכלל אינו מה שהקבלה האירופאית טוענת. לשיטתם הקבלה כלל אינה קבלה אלא המצאה של אמונה מחודשת שאינה חלק מן היהדות. כדוגמה לכך, רב סעדיה גאון, ראש ישיבת סורא ופומבדיתא בהן נערך התלמוד והוא ממשיכם של רב אשי ורבינא, טוען שכל אמונת גלגול הנשמות היא אמונה זרה ליהדות שהגיעה מאמונות המזרח. מנציגיה הבולטים של גישה זו בדורות האחרונים ניתן לציין את הרב יחיא קאפח, מגדולי חכמי תימן, אשר ספרו "מלחמות השם" מנסה להוכיח כי תורת הקבלה כלל אינה קבלה אלא מחודשת וספר הזוהר אינו קדמון וכן הוא טוען שכל השיטה של הקבלה הזו היא מנוגדת לאמונה היהודית ולתפיסתם של חז"ל.
קריאה נוספת

Spence Lewis, An encyclopaedia of occultism: a compendium of information on the occult sciences, occult personalities, psychic science, magic, demonology, spiritism, mysticism, and metaphysics, New York: University Books, 1960
ראו גם

קבלה
העידן החדש
על טבעי
הערות שוליים

↑  'Are fantasy stories using occultism healthy reading or viewing?' she asks | Baptist Press, https://www.baptistpress.com/ (באנגלית אמריקאית)
| --- | --- |
בקרת זהויות :  NLI: 987007540995905171  GND: 4043421-7  LCCN: sh85093821  LNB: 000052093  NKC: ph115583 
ערך זה הוא קצרמרבנושא דת. אתם מוזמנים לתרום לוויקיפדיה ו.
309

שנת 309 היא השנה התשיעית במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 309 ניתן לה בדיעבד.
כל התאריכים שלהלן הם לפי הלוח היוליאני.
אירועים

פרובינציות ספרדיות תחת שלטון רומא מורדות בקיסר מקסנטיוס, ומביעות תמיכה בקונסטנטינוס.
מגפה – שייתכן וקשורה לחיידקי האַנְתְּרַקְס – מתפשטת באימפריה הרומית, וגורמת לירידה דרמטית באוכלוסייה.
תחילתו של תור הזהב הראשון של האימפריה הסאסאנית.
נבנה מקדש דיבוס רומולוס על ידי הקיסר מקסנטיוס והוקדש לבנו המת.
הורמיזד השני, השאה של האימפריה הפרסית, מת לאחר שלטון של 7 שנים, אשר היה רווי במאבקי כוח פנימיים. תחילת מלכותו של שאפור השני אשר ירש אותו.
האפיפיור מרקלוס הראשון מגורש מרומא על ידי הקיסר מקסנטיוס.
מתמנה הבישוף הראשון של אזור לורקה.
רבה בר רב הונא התמנה לראש ישיבת סורא.
קווירינוס הקדוש מסיסק, קדוש נוצרי, מת בשל אמונתו בסומבטהי שבהונגריה.
ב-18 באפריל האפיפיור אוסביוס יורש את מרקלוס והופך לאפיפיור ה-31, אך גם הוא בעצמו מגורש ב-17 באוגוסט (ייתכן שמאורעות אלו התרחשו ב-310).
נפטרו

הורמיזד השני, השאה של האימפריה הפרסית.
האפיפיור מרקלוס הראשון.
אלבן הקדוש (סנט אלבן), המרטיר הנוצרי הבריטי הראשון המתועד.
קווירינוס הקדוש מסיסק.
רב חסדא.
ראו גם

ילידי 309‎
נפטרים ב-309‎
אקוויליבריום

ערך זה עוסק בלהקה גרמנית. אם התכוונתם למשמעויות שונות של הביטוי "שיווי משקל" (בלועזית: אקוויליבריום), ראו .
| --- | --- |

 מקום הקמה:  מינכן 
 מוקד פעילות:  גרמניה
 תקופת הפעילות:  מ-2001
 סוגה:  פולק מטאל, ויקינג מטאל
 חברת תקליטים:  ניוקליר בלאסט
 equilibrium-metal.net
 חברים
 ראה בהמשך העמוד
 
אקוויליבריום (גרמנית: Equilibrium) היא להקת פולק מטאל מגרמניה שהוקמה בשנת 2001.
אקוויליבריום פרצה בשנת 2005 עם אלבומה "Turis Fartyr". במוזיקה של הלהקה ניתן לשמוע אלמנטים פולקלוריסטיים יחד עם אלמנטים של בלאק מטאל מלודי יותר.
מילות שירי הלהקה עוסקות במיתולוגיה הגרמאנית ובאלים הגרמאניים, המקבילים למיתולוגיה ולאלים הנורדיים.
מאז צאת אלבומה הראשון של הלהקה, Turis Fartyr, עזבו אותה כמה מחבריה. ביוני 2008 הם הוציאו את אלבומם השני - Sagas.
היסטוריה

הקבוצה סיירה עם Commander ו-Sycronomica ב-2005. בשנה שלאחר מכן הם חתמו על חוזה עם חברת התקליטים Nuclear Blast וב-27 ביוני 2008 הם הוציאו את אלבומם השני, Sagas.
בפברואר 2010, Equilibrium נאלצה לבטל את הופעתן בפסטיבל Winterfire בגרמניה "בשל ארגון מחדש רציני בתוך הלהקה". מאוחר יותר התברר שהסולן הלג' סטאנג והמתופף מנואל דיקאמילו עזבו את הלהקה. בחודש שלאחר מכן הודיעה הלהקה ש-Robse, סולן בלהקת המטאל Pagan metal הגרמנית Vrankenvorde, נבחר כסולן החדש שלהם.
באותה שנה הצטרף ללהקה המתופף הישראלי תובל "חתי" רפאלי, שהוא גם מתופף להקת הדת' מטאל Brutal death metal Trail. הלהקה, שוב מלאה, הוציאה את אלבומה השלישי, Rekreatur, דרך Nuclear Blast, ב-18 ביוני 2010.
ב-27 ביוני 2013 הכריזה הלהקה על ה-EP הראשון שלה, שכותרתו Waldschrein, המכיל סינגל חדש יחד עם הגרסה האקוסטית שלו, עיבוד מחודש לשיר "Der Sturm" ושיר ישן שטרם פורסם בשם "Zwergenhammer", וכן גרסת כיסוי משלהם של הנושא הראשי למשחק The Elder Scrolls V: Skyrim, שהלחין ג'רמי סול, שכותרתו "Himmelsrand". ה-EP שוחרר ב-16 באוגוסט 2013.
השיר "Waldschrein" הוא חלק מהאלבום הבא של הלהקה, Erdentempel, שיצא ביוני 2014. עם זאת, האלבום מכיל גרסה מוקלטת לחלוטין של השיר. יומיים לאחר ההכרזה על האלבום, חברי המייסדים והאחים אנדראס ווקל וסנדרה ואן אלדיק החליטו לעזוב את הלהקה מסיבות לא ברורות.
ב-20 במאי 2014, הוכרז שדום ר' קרי (גיטריסט Wolfchant וסולן נוטגארד) יצטרף ללהקה כגיטריסט חדש, ויחליף את אנדריאס ווקל. ב-7 ביוני 2014, יום אחד לאחר שחרורו של ארדנטמפל, הוכרז שג'ן מג'ורה תצטרף ללהקה כבסיסטית חדשה, במקום סנדרה ואן אלדיק. עם צירופה ללהקה, שיווי המשקל הושלם שוב. הלהקה קידמה את יציאת אלבומה החדש עם סיבוב הופעות באירופה, בתמיכת Trollfest והלהקה האחרת של דום Nothgard.
ב-2 בנובמבר 2015, הלהקה הודיעה באמצעות פייסבוק שנגנית הבס ג'ן מג'ורה עזבה את הלהקה.
ב-22 באוגוסט 2016 יצא אלבומה החמישי של הלהקה Armageddon באמצעות Nuclear Blast.
ב-22 במאי 2019, הלהקה הכריזה על אלבומה השישי Renegades, שיצא ב-23 באוגוסט 2019 באמצעות Nuclear Blast. האלבום הזה הוא הראשון שמציג את הבסיסט החדש והסולן הנקי Skar.
ב-13 באוגוסט 2021, Equilibrium הוציאו סינגל חדש בשם "Revolution", והודיעו שהם צפויים להוציא את אלבום האולפן השביעי שלהם ב-2022.
ב-27 באוקטובר 2021, הלהקה הוציאה את הסינגל שלה "XX", כדי לחגוג 20 שנה להיווסדה. ב-3 באוקטובר 2022, תוך ציטוט של אובדן "סימביוזה", הודיע Equilibrium על עזיבתו של רובס כסולן, ואיחל לו בהצלחה לעתיד.
ב-18 באוקטובר 2022, הלהקה פתחה אודישן פומבי לחיפוש אחר סולן חדש.
ב-7 ביולי 2023, הלהקה הוציאה את הסינגל "Shelter" המציג את הסולן החדש פביאן גטו, שנבחר מהאודישן שפתחו חודשים קודם לכן, ותיאר אותו כ"היצירה החסרה שהם חיפשו".
חברי הלהקה

חברים נוכחיים :
פביאן גטו - Fabian Getto - שירה (2023-הווה)
René Berthiaume - גיטרות (2001–הווה), קלידים (2003–2005, 2006–הווה), שירה נקייה (2014–2019), בס (2015–2016)
תובל "חתי" רפאלי – תופים (2010–הווה)
Dom R. Crey - גיטרות, שירה לא נקייה (2014–הווה)
מרטין "סקאר" ברגר - בס, שירה נקייה (2019–הווה)
חברים לשעבר :
רוברט "רובס" דאן - Robert "Robse" Dahn - שירה לא נקייה ונקייה (2010-2022)
מאקי סולוואלט - Makki Solvalt - בס (2016-2019)
ג'ן מג'ורה - Jen Majura - בס (2014-2015)
אנדראס ווקל - Andreas Völkl - גיטרות (2001–2014)
סנדרה ואן אלדיק - Sandra Van Eldik - בס (2001–2014)
Helge Stang - שירה לא נקייה ונקייה (2001–2010)
מנואל דיקמילו - Manuel DiCamillo - תופים (2006–2010)
מרקוס פרשקה - Markus Perschke - תופים (2005–2006)
בסטי קריגל - Basti Kriegl - תופים (2005)
יוליוס קובליצק - Julius Koblitzek - תופים (2003–2004)
הנינג שטיין - Henning Stein - תופים (2001–2003)
ארמין דורפלר - Armin Dörfler - מקלדות (2005–2006)
קוני קייזר - Conny Kaiser - מקלדות (2002–2003)
מיכאל היידנריך - Michael Heidenreich - קלידים (2001–2002)
דיסקוגרפיה
Robert "Robse" Dahn (רוברט "רובסה" דאהן) - סולן
Rene Berthiaume (רנה ברת'יאומה) - גיטרה, קלידים
Andreas Völkl (אנדריאס ולקל) - גיטרה
Sandra Völkl (סנדרה ולקל) - גיטרה בס
Tuval "Hati" Rafaeli (תובל "חתי" רפאלי) - תופים (המתופף הישראלי שהצטרף בשנת 2010)
חברי הלהקה > אלבומי אולפן

Turis Fratyr (יצא ב-14 בפברואר 2005)
Sagas (יצא ב-27 ביוני 2008)
Rekreatur (יצא ב-18 ביוני 2010)
חברי הלהקה > אלבומי דמו

Demo 2003 (יצא בשנת 2003)
הערות שוליים

↑  Official Equilibrium Myspace blog
| --- | --- |
בקרת זהויות :  GND: 10345259-X  ISNI: 0000 0000 9738 2324  LCCN: no2017107617  MusicBrainz: 43dc147b-a289-4e64-b115-6b86f9e47de9  VIAF: 77145970216932251659   WorldCat (עם VIAF): 77145970216932251659
רכבת משוריינת

אחד מקרונות הרכבת המשוריינת, פולין 1939
רכבת משוריינת היא רכבת המותאמת לתנאי שדה הקרב. ומוגנת בשריון ובדרך כלל חמושה בכבדות על ידי קרונות של ארטילריה ומקלעים בנוסף לקרון נ"מ, לוחמי חי"ר, נ"ט וקרון פיקוד.
היסטוריה

הרכבות המשורינות שימשו החל מהמאה ה-19 ותחילת המאה ה-20 כאשר הן הציעו דרך חדשנית ויעילה להעביר במהירות כמויות גדולות של כלי נשק, או לחלופין לשמש כמבצר חמוש ונייד. השימוש בהן כמעט וחדל מכיוון שרכבי כביש מודרניים הציעו גמישות רבה יותר, ומכיוון שרכבות משוריינות היו פגיעות מאוד לחבלה כמו גם להתקפות מדויקות כגון מהאוויר וכדומה. רכבות משוריינות שימשו במהלך המאה ה-19 במלחמת האזרחים האמריקנית (1861–1865), במלחמת צרפת-פרוסיה (1870–1871), במלחמות הבורים הראשונה והשנייה (1880–1881 ו-1899–1902), ובמהלך ה-20 המאה במהפכה המקסיקנית (1910–1920), במלחמות העולם הראשונה (1914–1918) והשנייה (1939–1945) במלחמת הודו-סין הראשונה (1946–1954) ובמרד פאוליסטה של 1924 והמהפכה החוקתית בברזיל בשנת 1932 ועוד. השימוש האינטנסיבי ביותר ברכבות משוריינות היה במהלך מלחמת האזרחים הרוסית (1918–1920). כפי שכבר צוין השימוש ברכבות משוריינות ירד משמעותית אבל עדיין היה ניתן לראותו ממנו מעט בין היתר במלחמות שניהל רוסיה לאחר התפרקות ברית המועצות ועד ימנו כולל מלחמת אוקראינה–רוסיה כמו במקומות נוספים.
בנוסף ידוע על גם על חשמליות שישמשו כרכבת משוריינת בקרב על מוסקבה מהפכת אוקטובר ובמרד הלאומי הסלובקי במהלך מלחמת העולם השנייה.
הערות שוליים

↑  david bocquelet, The encyclopediae of armored trains, tank-afv.com (באנגלית)
↑  Armoured Trains: A Historical Overview of Their Role During WWI | RAILTARGET, www.railtarget.eu (באנגלית)
↑  Russian armored trains make a comeback in Ukraine armed for 21st century warfare | Ukraine - Russia conflict war 2022 | analysis focus army defence military industry army, armyrecognition.com
↑  Nikola Budanovic, The History of Armored Trains & Why They Are Now A Thing Of The Past | War History Online, warhistoryonline, ‏23 במרץ 2018 (באנגלית)
| --- | --- |
בקרת זהויות :  NLI: 987007294808805171  LCCN: sh85007331  NDL: 01174050  NKC: ph187948 
ערך זה הוא קצרמרבנושא רכבות ובנושא צבא. אתם מוזמנים לתרום לוויקיפדיה ו.
ג'הרקאנד מוקטי מורצ'ה

| --- | --- |

 מדינה:  הודו 
 תקופת הפעילות:  4 בפברואר 1973 – הווה (51 שנים)
 נציגויות בפרלמנטים
 לוק סבהה:  3 / 543
 רג'יה סבהה:  3 / 245
 האספה המחוקקת של ג'הרקאנד:  34 / 81
 
ג'הרקאנד מוקטי מורצ'ה (בהינדי: झारखंड मुक्ति मोर्चा; מילולית: חזית השחרור של ג'הרקאנד) היא מפלגה פוליטית הודית הפעילה בעיקר בג'הרקאנד.
מבנה

הגוף העליון במפלגה הוא האספה המרכזית. האספה בוחרת את הוועדה המרכזית, שאחראית למינוי הוועדות המחוזיות, שממנות ועדות משנה תחתיהן. המפלגה אימצה חוקה בוועידתה הראשונה שהתקיימה בסראיקלה (אנ') בינואר 1983, שעברה תיקונים בוועידתה השנייה בראנצ'י באפריל 1986.
תוצאות בחירות

| הלוק סבהה> שנה | מושבים | קולות | אחוז | שינוי |
| --- | --- | --- | --- | --- |
| 1984 | 0 / 516 | 332,403 | 0.14% |  |
| 1989 | 3 / 531 | 1,032,276 | 0.39% | 3  |
| 1991 | 6 / 523 | 1,481,900 | 0.54% | 3  |
| 1996 | 1 / 543 | 1,287,072 | 0.38% | 5  |
| 1998 | 0 / 543 | 1,324,548 | 0.36% | 1  |
| 1999 | 0 / 543 | 974,609 | 0.27% |  |
| 2004 | 5 / 543 | 1,846,843 | 0.47% | 5  |
| 2009 | 2 / 543 | 1,665,173 | 0.44% | 3  |
| 2014 | 2 / 543 | 1,637,994 | 0.30% |  |
| 2019 | 1 / 543 | 1,901,976 | 0.31% | 1  |
| 2024 | 3 / 543 | 2,627,488 |  |  |
| האספה המחוקקת של ביהר> שנה | מושבים | התמודדה במחוזות | אחוזים | שינוי |
| --- | --- | --- | --- | --- |
| 1980 | 11 / 324 |  |  |  |
| 1985 | 9 / 324 | 57 | 1.8% | 2  |
| 1990 | 19 / 324 | 82 | 3.4% | 10 |
| 1995 | 10 / 324 | 63 | 2.3% | 9  |
| 2000 | 12 / 324 | 85 | 3.5% | 2  |
| האספה המחוקקת של ג'הרקאנד> שנה | מושבים | אחוזים | קולות | שינוי |
| --- | --- | --- | --- | --- |
| 2005 | 17 / 81 | 14.29% |  | 5  |
| 2009 | 18 / 81 | 15.20% | 1,562,060 | 1  |
| 2014 | 19 / 81 | 20.43% | 2,832,921 | 1  |
| 2019 | 30 / 81 | 18.72% | 28,17,442 | 11  |
| 2024 | 34 / 81 | 23.44% | 4,183,281 | 4  |
הערות שוליים

1 2 3  , Abha Xalxo, “Aims And Achivement of Jharkhand Mukti Morcha (1973-2000)”, Proceedings of the Indian History Congress vol. 64, 2003, עמ' 1091–102‏, JSTOR 44145536
1 2  Sanjay Kumar, and Praveen Rai, “Shrinking Political Space for the Jharkhand Mukti Morcha”, Economic and Political Weekly vol. 44, no. 33, 2009, עמ' 24–29‏, JSTOR 25663441
↑  Hiranmay Dhar, Split in Jharkhand Mukti Morcha, Economic and Political Weekly vol. 15, no. 31, 1980, עמ' 1299–300‏, JSTOR 4368921
1 2  Vidhatri Rao, A short history of JMM: From start in 1973 to leading Jharkhand statehood movement, the journey of Soren’s party, The Indian Express, ‏2 בפברואר 2024
↑  Farzand Ahmed, JMM president Nirmal Mahto killing might lead to political change in Bihar, India Today, ‏30 באוגוסט 1987
↑  Saiful Haque, Arjun Munda govt in trouble as Jharkhand Mukti Morcha withdraws support over CM issue, India Today, ‏6 בינואר 2013
↑  Hemant Soren becomes Jharkhand CM, heads ninth government, India Today, ‏12 ביולי 2013
↑  Jharkhand dumps BJP to choose JMM-led alliance, party loses 5th state as Congress gains strength, India Today, ‏23 בדצמבר 2019
↑  'Jharkhand Tiger' Champai Soren likely to take over as Chief Minister | 5 points, India Today, ‏31 בינואר 2024Shashi Bhushan, Why Hemant Soren's choice of Champai Soren as Chief Minister is a masterstroke, India Today, ‏1 בפברואר 2024
דומיניק האשק

דומיניק האשק (בצ'כית: Dominik Hašek; נולד בשם דומיניק קשטנק ב-29 בינואר 1965 בפרדוביצה, צ'כוסלובקיה - כיום בצ'כיה) הוא שוער הוקי קרח צ'כי מקצועני לשעבר.
האשק נחשב לאחד השוערים הטובים בתולדות הענף בעקבות קריירה בת 16 עונות, מרובת הישגים קבוצתיים ואישיים, בליגת ה-NHL, ובעקבות הישגים מצוינים גם בזירה הבינלאומית. נודע בסגנון ייחודי של עמידה בשער, שכלל פעולות לא קונבנציונליות לשוער הוקי קרח. יכולותיו וסגנונו העניקו לו את הכינוי "דומינייטור" (Dominator), "השולט" בעברית, בפרפרזה על ה-Terminator (המחסל).
האשק זכה פעמיים בגביע סטנלי במדי דטרויט רד וינגס. הוא זכה 6 פעמים בגביע וזינה, גביע שוער העונה ב-NHL, והוא השוער היחיד בהיסטוריה של ה-NHL שזכה פעמיים בגביע הארט כ-MVP של הליגה. האשק היה גם ה-MVP של טורניר ההוקי קרח באולימפיאדת נאגנו (1998) בה הוביל את נבחרת צ'כיה לזכייה במדליית הזהב. התקבל להיכל התהילה של ההוקי קרח ב-2014.
ביוגרפיה

דומיניק קשטנק (Kaštánek) הפך לדומיניק האשק כילד, לאחר שאימו התגרשה מאביו ונישאה מחדש, והמשפחה אימצה את שם משפחתו של האב החורג. אביו החורג היה גם אחראי לתחילת הקריירה של האשק, כאשר לקח אותו בגיל 6 למבחנים שנערכו לילדים בני גילו. מאחר שקבוצת גיל מתקדמת יותר הייתה צריכה שוער והאשק היה גבוה לגילו, נלקח האשק לקבוצה הבוגרת יותר והחל לשחק בתפקיד השוער.
אחראי נוסף לחיבור שנוצר בין האשק הצעיר והוקי קרח היה סבו של האשק, שלקח אותו דרך קבע למשחקים של הקבוצה המקומית, טסלה פרדוביצה. האשק החל לשחק בקבוצות הגילאים של המועדון, ובגיל 16 נקרא לראשונה לקבוצה הבוגרת כשוער מחליף בשל פציעת אחד השוערים בקבוצה, ומשזה החלים היה למעשה השוער השלישי. שנה לאחר מכן, בגיל 17, החל לשחק בנבחרת צ'כוסלובקיה עד גיל 20.